Diari Oficial de la Generalitat Valenciana


Sumari del DOGV 2922, del 04-02-1997 (1997/813873)

RESOLUCIÓ de 19 de desembre de 1996, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'incoa l'expedient per a la declaració de bé d'interès cultural com a zona arqueològica del jaciment el Torrelló de Beverot, al terme municipal d'Almassora (Castelló)
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2922

Data del DOGV
:   04-02-1997

Secció del DOGV
:   ALTRES DISPOSICIONS

Número del document
:   1997/813873


Data del document
:   19-12-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 19 de desembre de 1996, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'incoa l'expedient per a la declaració de bé d'interès cultural com a zona arqueològica del jaciment el Torrelló de Beverot, al terme municipal d'Almassora (Castelló) [  
Vista la petició formulada per l'Ajuntament d'Almassora i de conformitat amb l'informe emès pel Servei de Patrimoni Arqueològic, Etnològic i Històric, aquesta Direcció General, en el que és matèria de la seua competència, ha resolt:  
1. Tenir per incoat l'expedient de declaració de bé d'interès cultural com a zona arqueològica del jaciment denominat el Torrelló de Beverot, situat al terme municipal d'Almassora (Castelló).  
2. La declaració com a zona arqueològica estaria delimitada per una àrea que se situa a l'extrem O del terme municipal d'Almassora, que comprèn la parcel·la núm. 647 del polígon 1 del plànol cadastral i que forma un polígon trapezoïdal irregular els costats majors del qual s'orienten en direcció EN-SO i les seues dimensions són: costat NO, 75 m; costat SO, 56 m; costat SE, 60,5 m, i costat EN, 19,5 m, amb una superfície total de 27 a i 59 ca.  
Tot això prenent com a base que a l'esmentada zona es troba ubicat un jaciment enquadrat cronològicament en l'Edat del Bronze. L'esperó en què s'assenta és un tell artificial, constituït per una superposició de nivells estratigràfics que documenten diverses fases d'ocupació. Les excavacions realitzades des de l'any 1988 han permès conèixer que l'àrea començà a poblar-se a finals del s VIII aC, època coneguda arqueològicament com a bronze final. Des d'aquest moment, el jaciment s'ocupà ininterrompudament fins a finals del s VI aC i rep influències tant dels camps d'urnes com dels pobles fenicis occidentals. Tota aquesta amalgama de caràcters repercutirà finalment en l'aparició de la cultura ibèrica, desenvolupada des de finals del s VI aC fins a la romanització. Les estructures més rellevants, enquadrades cronològicament en l'època ibèrica, corresponen a dues muralles: una exterior i una altra interior a la qual s'adossa una torrassa de planta quadrangular; un carrer al voltant d'l,5 m d'amplària, amb una longitud conservada de 5 m, i dos habitatges la façana dels quals dóna a aquest carrer.  
3. Continuar la tramitació de l'expedient d'acord amb les disposicions vigents.  
4. Fer saber a l'Ajuntament d'Almassora que, d'acord amb allò disposat en els articles 16, 20 i 22 de la Llei 16/l985, de 25 de juny, del Patrimoni Històric Espanyol, totes les obres que s'hagen de realitzar a la zona arqueològica la declaració de la qual es pretén, no es podran dur a terme si aquesta Direcció General no aprova prèviament el projecte corresponent.  
5. Que aquest acord es publique en el BOE i en el Diari Oficial de la Generalitat Valenciana.  
Cosa que es fa pública als efectes oportuns.  
València, 19 de desembre de 1996.- La directora general de Patrimoni Artístic: Carmen Pérez García.